اسرة حبيبة الفرحة مش سايعاهم فهيعملوا عزومة كدة ع الضيق انطلاقا من : (( قل بفضل الله ورحمته فبذلك فليفرحوا هو خير مما يجمعون )) العزومة هيدعوا فيها اخت حبيبة المتزوجة المسافرة برا مع زوجها واولادها واهي فرصة للم الشمل , وجاءت اخت حبيبة بالسلامة هي واسرتها ويباركوا لحبيبة ع النجاح الباهر وفي هذه العزومة يحصل الموقف الاتي : حبيبة واختها وماما طبعا بيحضروا احلي اكل واحلي حلويات , وجاء موعد الغداء طبعا كلهم قاعدين بيكلوا ما عدا حبيبة ليـــه ؟ مين شاطرة هتقول علطول ؟! طبعا عشان حبيبة منتقبة وزوج اختها قاعد بيأكل معاهم فحبيبة كلت في اوضتها وخلصت اكل وراحت المطبخ وطبعا عارفة ومتأكدة انهم كلهم بيكلوا جوا فمش لابسة الاسدال ولا النقاب . فايه اللي حصل بقي وهي في المطبخ ؟! صلوا ع النبي الاول عليه الصلاه والسلام زوج اختها عارف او معتقد ان حبيبة ف اوضتها فجاي يغسل ايده بعد الاكل ومُتجه الي المرحاض فطبعا حبيبة اتخضت جداا انها حست ان هو جاي وهي مش لابسة الادوات , فراحت قفلت نور المطبخ بسرعة واستخبت تحت الحوض لحد مهو يمشي , فبعد اما خلص غسل يداه فحضرته عايز يشرب فدخل المطبخ عشان يشرب من التلاجة , وحبيبة مرعوبة جداااااا يشوفها ولو حتي ف الضلمة كدة ممكن يحسبها عفريت قاعد تحت الحوض , فالمهم هو فتح التلاجة بس مفتحش نور المطبخ وجاب الازازة وهو بيشرب اتخايل بحاجة غريبة تحت الحوض فاستغرب وكان لسه جاي يشوف ايه دا , فحبيبة راحت قايله انا انا خليك مكانك ,فلاقت دا راح رمي الازازة واتخض حتة خضة _ كان بيحسبها عفريت فعلا _ . وبعدها طلع جري ههههههه احسن عشان يحرم انه ميتأكدش ان في حد جوا ولا لأ هي سايبة ولا ايه ؟؟؟